钦定古今图书集成/明伦汇编/交谊典/第043卷 > 《经乱后将避地剡中留赠崔宣城》前人
## 钦定古今图书集成/明伦汇编/交谊典/第043卷 > 《经乱后将避地剡中留赠崔宣城》前人

“双鹅飞洛阳，五马渡江徼。何意上东门，胡雏更长啸。
中原走豺虎，烈火焚宗庙。太白昼经天，颓阳掩馀照。
王城皆荡覆，世路成奔峭。四海望长安，颦眉寡西笑。
苍生疑落叶，白骨空相吊。连兵似雪山，破敌谁能料。
我垂北溟翼，且学南山豹。崔子贤主人，欢娱每相召胡床紫玉笛，却坐青云叫。杨花满州城，置酒同临眺。”
忽思剡溪去，水石远清妙。雪尽天地明，风开湖山貌。
闷为洛生咏，醉发吴越调。赤霞动金光，日足森海峤。
独散万古意，闲垂一溪钓。猿近天上啼，人移月边棹。
无以墨绶苦，来求丹砂要。华发长折腰，将贻陶公诮。